Мы махуэхэм
Накъыгъэм и 17, щэбэт
ХъыбарегъащIэ IуэхущIапIэхэм я зэгухьэныгъэм и дунейпсо махуэщ
Гу узым ебэныным и дунейпсо махуэщ
Ставрополь крайм и махуэщ
1944 гъэм Кърым АССР-р щымыIэж ящIащ. Кърымым щыпсэу тэтэр мин 200-м нэс ирашауэ щытащ щалъхуа щIыпIэхэм.
Тхыдэдж, узэщIакIуэ Хьэжымыкъуэ Тэмтэч къызэралъхурэ илъэси 166-рэ ирокъу.
Краснодар крайм щыщ Щхьэщэхуж жылэм щыщ, Социалист Лэжьыгъэм и ЛIыхъужь Делэ Алий къызэралъхурэ илъэс 99-рэ ирокъу.
РСФСР-м и цIыхубэ артисткэ ДыщэкI КIунэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 26 — 28-рэ, жэщым градус 17 — 20 щыхъунущ.
Накъыгъэм и 18, тхьэмахуэ
Музейхэм я дунейпсо махуэщ
1764 гъэм Петербург къыщызэIуахащ Урысейм и япэ цIыхубз еджапIэ (Смольнэ институтыр).
1925 гъэм Адыгэ Республикэм и лъэпкъ музейр къызэIуахащ.
Физико-математикэ щIэныгъэхэм я доктор, КъБКъУ-м и профессор, УФ-ми КъБР-ми щIэныгъэхэмкIэ щIыхь зиIэ я лэжьакIуэ ХъуэкIуэн Хьэзрэталий и ныбжьыр илъэс 82-рэ ирикъуащ.
Мэкъумэш щIэныгъэхэм я доктор, КъБКъМУ-м и профессор, КъБР-м щIыхь зиIэ и агроном ХьэщIэлI Руслан и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пщыхьэщхьэм уэшх къыщешхынущ. Хуабэр махуэм градус 24 — 26-рэ, жэщым градус 16 — 20 щыхъунущ.
Накъыгъэм и 19, блыщхьэ
1943 гъэм СССР-м и ЗыхъумэжыныгъэмкIэ и къэрал комитетым Бахъсэн ГЭС-р зэфIэ- гъэувэжыным теухуа унафэ къищтащ.
1985 гъэм Налшык къыщызэIуахащ Сабий творчествэм и унэ.
1991 гъэм Налшык къыщызэIуахащ Къэбэрдей лъэпкъым и япэ конгрессыр. Абы и япэ президенту хахат Къалмыкъ Юрий Хьэмзэт и къуэр.
Адэжь щIыналъэм щIэныгъэ нэхъыщхьэ щызэзыгъэгъуэта (КъБКъУ-р къиухащ), Хьэрып къэралхэм я лигэм и Секретарь нэхъыщхьэм и чэнджэщэгъу, Иорданием щэнхабзэмкIэ и министру щыта, «КъуэкIыпIэ Гъунэгъум и бзылъхугъэ пажэ» цIэр 2007 гъэм зыхуагъэфэща Нэгуэр Нанси Наурыз и пхъур къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 18 — 20, жэщым градус 14 — 16 щыхъунущ.
